તેમણે કહ્યું હતું કે મારા દિમાગમાં કંઇક એવું ચાલી રહ્યું છે કે એક એવું એનજીઓ હોવું જોઇએ, કોઇ એવી મૂવમેન્ટ હોવી જોઇએ, જેમાં દેશભરના પોલીસ અધિકારીઓને ફરજ બજાવતાં બજાવતાં અમારી જેવો અન્યાય થયો હોય તો તેની સામે લડી શકાય અને તેમને બચાવી શકાય. ‘આપે જે એન્કાઉન્ટર કર્યાં એનું ગૌરવ છે કે અફસોસ?’ એવા સવાલના જવાબમાં વણઝારાએ જણાવ્યું હતું કે એન્કાઉન્ટર સાચાં હતાં. આઇબીના ઇનપુટ્સના આધારે કરવામાં આવ્યાં હતાં. એન્કાઉન્ટર અસલી હતાં, નકલી નહીં. આ એન્કાઉન્ટર ન થયાં હોત તો ગુજરાત અને દેશની સ્થિતિ ઘણી ખરાબ હોત. શાંતિ ન હોત તો વિકાસ ન થયો હોત. આવા સંજોગોમાં અમે જ્યારે કંઇ ખોટું કર્યું જ નથી તો અફસોસ શાનો? હું જે બોલું છું, લખું છું કે કરું છું તેને નકારતો નથી.